Ответы

II тура дистанционной олимпиады по татарскому языку и литературе

для учащихся 8 класса

1) ...Һәм вагон стенасына ышкылып кына яуган вак яңгыр аша әкрен-ачык ишетелгән җыр, күктән иңгән ак канатлы фәрештәдәй, егетне ут эчендә яткан җиреннән сак кына күтәреп, каядыр еракка, татлы хыял дөньясына алып менеп китте. 2) Аның хәтта тәне, һавада йөзгәндәй, җиңеләеп калды, акылы ничектер бердән яктырып китте, сизгерлеге искиткеч үткенләште. 3) Җырны инде ул хәзер моң итеп кенә ишетмичә, гаҗәеп ачык сурәтләр тезмәсе итеп тә күрә иде.

4) ...Менә кыз әкрен генә башлап, аннан тавышын күтәрә төшеп, сузып кына җырлый:

5) Сарман буйлары, ай, киң ялан,

Печәннәре җитәр бер заман шул,

Печәннәре җитәр бер заман...

6) Һәм егетнең күз алдына үтә ачык булып, әллә кайларга кадәр җәелеп яткан чуп-чуар чәчәкле болын килә. 7) Үлән башларын, чәчәкләрне селкетеп, йомшак кына җил исә, имеш. 8) Каяндыр, тургай сайрауларына кушылып, чалгы янаган тавышлар ишетелә кебек, йомшак җил кибеп яткан покосларның хуш исен китерә кебек, тик егет печән чабучылар ягына нигәдер борылып карый алмый, имеш. 9) Ул да булмый, аның күз алдына бормаланып киткән тар гына болын юлы килә. 10) Хәтта бер мәлгә егет үзе дә ике рәт үлән арасындагы тәгәрмәч эзеннән, җылы туфракка ялан-аяк баса-баса, китеп бара кебек, ә каршысына киез эшләпә кигән, таяк таянган ак сакаллы бер бабай килә кебек.

11) Күпмедер вакыт узгач, кызның тагын моңлы җыры ишетелә:

12) Кояш бата, айлар калка,

Бик ямансу шул чакта...

13) Һәм егетнең күз алдына үзләренең шәһәрдәге кечкенә өйләре килеп баса. 14) Эңгер-меңгер вакыты, имеш. 15) Өйдә әнисе ялгызы гына икән. 16) Менә ул, ак яулык бәйләгән кечкенә карчык, ут кабызып, бисмилласын әйтә-әйтә, тәрәзә пәрдәләрен төшереп йөри, тәрәзә төбендәге гөлләрнең кипкән яфракларын чүпләп-чүпләп ала, имеш. 17) Өстәлдә яңа гына кайнап чыккан самавыр тора икән. 18) Әнисе аның институттан кайтканын шулай чәй әзерләп көтә, имеш.

19) – Әнием, әнием! – ди егет, эченнән үксеп, һәм аның йомык күзләреннән сыгылып терекөмештәй кайнар яшь бөртекләре кипкән иреннәренә акрын гына тәгәрәп төшәләр. 20) Шәфкать туташы кулын аның маңгаена куеп, иелеп, нидер сорый шикелле, ләкин егеткә гүя Таһирәсе дәшкән кебек тоела.

21) Шул чакта кыз, тирән бер агыш белән:

Инде кемнәргә карармын

Өзелеп сагынганда...

– ди.

22) Һәм егет ике куллап Таһирәсенең башын күкрәгенә кыса, имеш, йөзен аның күперенке чәчләренә куя, имеш, иреннәрен аның җылы, йомшак муенына тидерә, имеш:

23)“Бәгырем, бәгырем, күз нурым! 24) Нигә алай дисең, нигә елыйсың? 25) Без мәңге, мәңге бергә ич!”.

(Әмирхан Еники. “Кем җырлады?”)

1. 1 нче җөмләдә метафора- **ут эчендә яткан җиреннән.**

2. Имеш -**сөйләүченең субъектив бәяләвен белдерә.**

3**. Аерымланган аныклагыч, аерымланган хәлләр, тиңдәш кисәкләр, кереш сүз белән катлауландырылган гади җөмлә.**

4. **Киез эшләпә.**

5.Күперенке: күп- тамыр, -ер –сүз ясагыч кушымча, -енке- сүз ясагыч кушымча, нигез- күперенке.

6. 10 нчы җөмләдә- **баса-баса,** 16 нчы җөмләдә**- әйтә- әйтә, чүпләп-чүпләп.**

7. Бер составлы исем җөмлә.( атау җөмлә)

8. Яшь бөртекләре, тәгәрәп төшәләр.

9. Кояш сүзендә **[о]- кыска сузык.**

10. Өзелеп сүзендә **өлешчә редукция** күренеше бар.( беренче иҗектәге **е** кыскара)

ВЫПОЛНИЛ

Фамилия Нургалиева

Имя Лилиана

Отчество Файласовна

Класс 8

Школа МБОУ СОШ с. Базитамак

Город (село) с. Базитамак

Район Илишевский

Ф.И.О. учителя Ахунова Ильмера Галиакрамовна